શુભમન પંજાબમાં ત્યારે છવાયો જ્યારે તેણે અંડર-16ની એક મેચમાં પોતાના સાથી નિર્મલ સિંહ સાથે રેકોર્ડ 587 રનની ભાગીદારી કરી. આ સમયે શુભમન માત્ર 14 વર્ષનો હતો. આ મેચમાં તેણે 351 રનની ઈનિંગ રમી હતી.આ ઉપરાંત અંડર-16 વિજય મર્ચન્ટ ટ્રોફીમાં પોતાના ડેબ્યૂ મેચમાં અણનમ રહી બેવડી સદી ફટકારી હતી. આ સમયે જ તેનું સિલેક્શન રણજી ટ્રોફી માટે થયું હતું.શુભમને 5 વર્ષ પહેલા અંડર-16 ઈંટર ડિસ્ટ્રિક્ટ એમએલ મરકન ટ્રોફીની 4 મેચોમાં 1015 રન કર્યા હતા. જેમાં તેણે રોપડ વિરુદ્ધ 405 રનની ઈનિંગ રમી હતી અને પછી આ સિરીઝમાં જ વધુ એક ત્રેવડી અને 2 સદી ફટકારી હતી.